Na osnovu člana 39. stav 1., člana 37. stav 1. (f), a na osnovu podjele uspostavljene Pravilom o planu namjene frekvencija u Bosni i Hercegovini ("Sl.glasnik BiH", br.36/03), Vijeće Regulatorne agencije za komunikacije, na svojoj sjednici održanoj 16.09.2005. godine, usvaja

Pravilo 25/2005

NAKNADE ZA DOZVOLE U RADIOKOMUNIKACIJAMA

U BOSNI I HERCEGOVINI

 DIO PRVI – OPŠTE ODREDBE

**Član 1.**

Predmet pravila

Ovim Pravilom se određuju vrste naknada za dozvole u radiokomunikacijama u Bosni i Hercegovini (u daljem tekstu “Dozvola”), te propisuje visina, način plaćanja, slučajevi neplaćanja, kao i izuzeci od plaćanja ovih naknada.

**Član 2.**

Definicije

Pojmovi korišteni u ovom Pravilu imaju značenja kako slijedi:

- **Agencija** označava Regulatornu agenciju za komunikacije BiH;

- **Bazna stanica** je stacionarna komponenta celularne radio mreže i obično sadrži primopredajnu jedinicu i jednu ili više antena;

- **Dozvola**je javna isprava koju dodjeljuje Agencija, a kojom lice kojem je dodijeljen takav dokument stiče pravo da vrši radiokomunikacije i kojim dokazuje takvo svoje pravo;

- **Drive-in kino** označava prostor u kome se vrše predstave audio-vizuelnog sadržaja, na način da se tonski sadržaj prima na standardnim FM prijemnicima na VHF II frekventnom opsegu 87,5-108,0 MHz. Maksimalna izračena snaga ne smije prekoračiti 100mW;

- **Fiksna služba** je radio služba između određenih fiksnih tačaka;

- **Frekvencijski opseg** je dio radio frekvencijskog spektra koji se nalazi između dvije granične frekvencije;

- **HAREC**je potvrda o usklađivanju amaterskih klasa u skladu sa preporukama CEPT-a;

- **Mikrotalasni link tačka - tačka** je radio link između predajne i prijemne radio stanice;

- **Mikrotalasni link tačka – više tačaka** je radio link između predajne i više prijemnih radio stanica;

- **Mobilna služba**je radio služba između mobilnih i fiksnih stanica ili između mobilnih stanica;

- **Mobilna stanica** je radio stanica koja se upotrebljava u vozilu ili kao prenosiva stanica u mobilnoj službi;

- **PAMR (Public Access Mobile Radio)**označava mobilni radio sa javnim pristupom;

- **PMR**(Professional/Private mobile radio) je profesionalni mobilni radio koji se generalno koristi za potrebe određene i zatvorene grupe korisnika;

- **Pomorska služba**je mobilna služba između obalnih i brodskih stanica ili između brodskih stanica ili između stanica za veze na brodu. Stanice na objektima za spasavanje i radio farovi za označavanje mjesta udesa mogu ravnopravno učestvovati u ovoj službi;

- **Radio amaterska služba** je radio služba u cilju obuke pojedinaca, održavanja međusobnih komunikacija i tehničkih proučavanja koja vrše radio amateri, odnosno lica koja se interesuju za radio tehniku samo iz ličnih pobuda i bez novčane koristi;

- **Radio amaterska stanica** je stanica u amaterskoj službi;

- **Radiodeterminacija**jeodređivanje položaja, brzine i/ili drugih osobina nekog objekta primjenom radio talasa;

- **Radio difuzna služba (Radio i televizija)**je radio služba čije su emisije namijenjene za neposredni prijem od strane najšire javnosti. Ova služba može obuhvatati prenos zvuka, televizijski prenos ili druge vrste prenosa;

-  **Radio frekvencija** je osnovni fizički parametar radio talasa koji se slobodno prostiru kroz prostor i čije se vrijednosti konvencionalno kreću u opsegu od 9kHz do 1000GHz;

- **Radio**je opšti pojam koji se primjenjuje u vezi sa korištenjem  radio talasa;

- **Radiokomunikacije**su telekomunikacije ostvarene pomoću radio talasa;

- **Radio služba** je služba koja obuhvata prenos, emisiju ili prijem radio talasa za određene telekomunikacijske potrebe;

- **Radio talasi**su elektromagnetni talasi čija je frekvencija ispod 3000 GHz koji se prostiru u prostoru bez vještačkog provodnika;

- **Radio stanica** predstavlja jedan ili više predajnika ili prijemnika, ili kombinaciju predajnika ili prijemnika, uključujući pomoćnu i opremu, na jednom mjestu, potrebnu za vršenje radio servisa;

- **Radionavigacija**jeradiodeterminacija u svrhu navigacije, uključujući i upozorenje na prepreke;

- **Repetitor** je radio stanica za istovremen (simultan) prijem i emitovanje  elektromagnetskih talasa;

- **Ručna stanica** je radio stanica koja se upotrebljava kao samostalna, te je osoba može nositi ili je držati u ruci;

-  **Satelitski link** je radio link između predajne zemaljske stanice i prijemne zemaljske stanice preko jednog satelita. Satelitski link podrazumijeva jedan up-link (predajni) i jedan down-link (prijemni);

- **Snaga nosioca**jesrednja snaga kojom predajnik bez modulacije napaja antenski vod u toku jedne radio-frekvencijske periode;

- **SNG**(Satellite News Gathering) je prenosni satelitski link koji se upotrebljava za satelitsko prikupljanje novosti za potrebe redio difuznog prenosa;

-         **Telekomunikacije**su svaki prenos, emisija ili prijem znakova, signala, pisanog teksta, slika, zvuka ili obavještenja svake vrste putem žice, radio, optičkih ili drugih elektromagnetnih sistema;

- **Vazduhoplovna (mobilna) služba** je mobilna služba između vazduhoplovnih stanica i stanica na vazduhoplovu ili između stanica na vazduhoplovu u kojoj mogu da učestvuju i stanice na objektima za spasavanje. U ovoj službi može da učestvuje i radio far za označavanje mjesta udesa na frekvencijama određenim za korištenje u slučaju opasnosti i nesreće;

- **VSAT** (Very Small Aperture Terminal) je satelitski terminal sa veoma malim otvorom antene.

DIO DRUGI – POSEBNE ODREDBE

GLAVA I – VRSTE NAKNADA

**Član 3.**

Naknade za dozvole

(1)  Za korištenje dozvola u radiokomunikacijama u Bosni i Hercegovini plaćaju se naknade.

(2) Naknade iz stava 1. ovog člana su:

a)  Naknada za administrativno-tehničku obradu zahtjeva za izdavanje, odnosno izmjenu, dozvole u radiokomunikacijama;

b)  Godišnja naknada za održavanje dozvole u radiokomunikacijama.

GLAVA II – NAKNADA ZA ADMINISTRATIVNO-TEHNIČKU OBRADU ZAHTJEVA

**Član 4.**

Naknada za administrativno tehničku obradu zahtjeva

(1) Naknada za administrativno-tehničku obradu zahtjeva za izdavanje, odnosno izmjenu dozvole u radiokomunikacijama sa ciljem izdavanja ili izmjene dozvole, plaća se u jednokratnom iznosu kako je utvrđeno u koloni d. Tabela 1. člana 12.

(2) Obaveza plaćanja naknade za administrativno-tehničku obradu zahtjeva iz stava 1. nastaje po prijemu obavijesti od Agencije.

(3) Pisana obavijest iz stava 2. ovog člana će sadržavati obavještenje podnosiocu zahtjeva o iznosu i uslovima plaćanja naknade kao i obavještenje o posljedicama neplaćanja.

(4) Agencija neće obrađivati zahtjeve za izdavanje odnosno izmjenu dozvole ukoliko ne dobije potvrdu o izvršenom plaćanju iznosa iz stava 1 ovog člana. U takvim slučajevima, donijeće se posebno rješenje kojim se odbija izdavanje dozvole.

(5) Naknada iz stava 1 ovog člana je nepovratna bez obzira na ishod postupka.

GLAVA III – NAKNADA ZA ODRŽAVANJE DOZVOLE

**Član 5.**

Obaveza plaćanja

Obaveza plaćanja naknade za održavanje dozvole iz člana 3. stav 2.b. nastaje po prijemu obavijesti od Agencije.

**Član 6**

Naknada za održavanje dozvole koja se izdaje prvi put

(1)    Kada se dozvola izdaje prvi put, pisana obavijest iz člana 5. će sadržavati obavještenje podnosiocu zahtjeva o ispunjavanju pravno-tehničkih uvjeta za izdavanje dozvole, iznos i uslove plaćanja naknade, obavezu Agencije da izda dozvolu po prijemu potvrde o izvršenom plaćanju, kao i obavještenje o posljedicama neplaćanja.

(2)    Po prijemu potvrde o uplaćenom iznosu naknade, Agencija će izdati dozvolu.

(3)    Neplaćanje iznosa određenog od strane Agencije u datom roku rezultiraće odbijanjem izdavanja dozvole.

**Član 7**

Naknada za održavanje već izdate dozvole

(1)    Kada je riječ o dozvoli koja je već izdata i na snazi je i u narednoj godini, pisana obavijest iz člana 5. sadrži iznos i uslove plaćanja naknade za održavanje dozvole i u narednoj godini.

(2)    Pismena obavjest iz stava 1 ovog člana se šalje korisniku dozvole najkasnije 30 dana prije isteka roka za koji je održavanje dozvole plaćeno.

(3)    Ukoliko korisnik dozvole u datom roku plati naknadu, dozvola ostaje na snazi i za narednu godinu.

(4)    Ukoliko korisnik dozvole u datom roku ne plati naknadu, dozvola će prestati da važi.

**Član 8**

Postupak u slučaju produžavanja važenja dozvole

(1)    Kada je riječ o već izdatoj dozvoli čije važenje ističe, a korisnik dozvole ima namjeru da produži važenje dozvole koja ističe, zahtjev za produženje važenja dozvole dužan je podnijeti najkasnije u roku od 60 dana prije isteka roka važenja dozvole.

(2)    U slučaju kada produženje dozvole ovisi isključivo o plaćanju naknade, pisana obavijest iz člana 5 sadrži poziv korisniku dozvole da plati naknadu za održavanje dozvole u narednoj godini. Pisana obavijest se šalje korisniku dozvole najkasnije 30 dana prije isteka roka važenja dozvole.

(3)    Ukoliko korisnik dozvole u datom roku plati naknadu, dozvola će se produžiti za naredni period.

**Član 9**

Postupak u slučaju prestanka korištenja dodijeljene frekvencije

(1)    Ukoliko se korisniku dozvole iz bilo kojih razloga ukine dozvola ili se korisnik dozvole izjasni putem ovlaštenog zastupnika o prestanku korištenja dozvole prije predviđenog roka isteka važenja dozvole uplaćene naknade iz člana 5 se ne vraćaju.

(2)    Svako izjašnjenje o prestanku korištenja dodijeljene frekvencije mora biti dostavljeno Agenciji najkasnije 60 dana prije planiranog prestanka korištenja.

GLAVA IV -  IZNOSI GODIŠNJIH NAKNADA ZA ODRŽAVANJE DOZVOLA U RADIOKOMUNIKACIJAMA, IZUZECI I KATEGORIJE ZA PLAĆANJE

**Član 10**

Iznosi godišnjih naknada za održavanje dozvole u radiokomunikacijama

(1)    Iznos godišnje naknade za održavanje dozvole određuje se sljedećom formulom:

Godišnja naknada za održavanje dozvole  = b x p

Gdje je:

b =    Opći koeficijent, polazne vrijednosti 1.
p =   Vrijednost u koloni c. Tabela 1. iz člana 12. -  Polazna godišnja naknade (naknada koja se odnosi na opći koeficijent polazne vrijednosti 1).

(2)    Vijeće Agencije može na periodičnoj osnovi revidirati vrijednost koeficijenta b iz stava 1 ovog člana.

**Član 11.**

Izuzeci od obaveze plaćanja naknada

Od obaveze plaćanja propisanih naknada iz člana 3. izuzeti su:

a) Služba  zajedničkih institucija BiH;

b) Oružane snage u BiH;

c) Policija i službe državne sigurnosti BiH;

d) Državna granična služba;

e) Dobrovoljne neprofitabilne spasilačke ekipe koje djeluju samostalno ili u sistemu civilne zaštite;

f) Jedinice civilne zaštite;

g) Jedinice za zaštitu od požara i interventne službe za pomoć u slučaju drugih elementarnih nepogoda;

**h) Udruženja građana - klubovi koji su uključeni u sistem Civilne zaštite;**

i) Služba za pružanje hitne medicinske pomoći i njoj pripadajuće mobilne ekipe;

j) Službe za traženje osoba u slučajevima avionskih i drugih neseća;

k) Jedinice za uklanjanje mina i drugih eksplozivnih naprava;

l) Organizacije koje se na dobrovoljnoj osnovi brinu o očuvanju okoliša;

m) Ostale neprofitne organizacije i udruženja građana, za potrebe pojedinačnih manifestacija, ali samo u ograničenom terminu / privremena dozvola;

**n) Asocijacije (savezi, udruge) radio amatera;**

**Član 12**

**Kategorije za plaćanje**

(1)    Utvrđuju se slijedeće kategorije za plaćanje:

Tabela 1.

| R.br. | Služba  | Godišnja naknada za održavanje dozvole u radiokomunikacijama (KM) | Naknada za administrativno-tehničku obradu zahtjeva(KM) | Način obračuna |
| --- | --- | --- | --- | --- |
| **a.** | **b.** | **c.** | **d.** | **e.** |   |
| **1.** | **FIKSNA  SLUŽBA** |  |  |  |   |
| 1.1.     | Mikrotalasni link tačka-tačka - jednosmjerni | 1.000 | 50 | po mikrotalasnom linku |   |
| 1.2.     | Mikrotalasni link tačka-tačka - dvosmjerni | 1.500 | 100 | po mikrotalasnom linku |   |
| 1.3.     | Mikrotalasni link tačka-tačka (prenosni/nomadski) | 3.000 | 200 | po mikrotalasnom linku |   |
| 1.4.     | Mikrotalasni link tačka-tačka za programsko napajanje FM predajnika. | 250 | 50 | po mikrotalasnom linku |   |
| 1.5.     | Mikrotalasni link tačka-tačka za programsko napajanje TV predajnika. | 500 | 50 | po mikrotalasnom linku |   |
| 1.6.     | Jednosmjerni mikrotalasni link tačka-više tačaka  uključujući i jednosmjerne sisteme za  video distribuciju u više tačaka | 3.000 | 200 | Po centralnoj stanici |   |
| 1.7.     | Dvosmjerni mikrotalasni link tačka – više tačaka uključujući i sisteme za  video distribuciju u više tačaka | 4.000 | 400 | Po centralnoj stanici |   |
| 1.8.     | Fiksni bežični pristupni sistemi | Utvrđuje se posebnim pravilima |   |
| 1.9.     | Zemaljska satelitska stanica | 3.000 | 200 | Po stanici |   |
| 1.10.  | Zemaljska satelitska stanica – prenosna (SNG i sl..) | 10.000 | 200 | Po stanici. Najkraće trajanje dozvole je 7 dana, a najmanja cijena dozvole je 1.000 KM |   |
| 1.11.  | VSAT mreža  |   |   |
| 1.11.1 | Centralna jedinica - hub | 1.000 | 100 | po stanici |   |
|   |   | a) ≤ 20 VSAT stanica u mreži | 6.000 | 200 | po sistemu stanica nezavisno od broja stanica |   |
|   | b) Preko 20 stanica u mreži  | 8.000 | 300 | po sistemu stanica nezavisno od broja stanica |   |
| 1.11.2 | VSAT terminalna stanica čija je  centralna stanica izvan teritorije BIH | 1.000 | 50 | po stanici |   |
| **2.** | **MOBILNA SLUŽBA** |   |   |
| 2.1.     | PMR repetitor ili bazna stanica | 800 | 100 | po stanici |   |
| 2.2.     | PMR fiksna, ručna  ili mobilna stanica | 15/po stanici | 50/po sistemu | Naknada za obradu zahtjeva se naplaćuje po sistemu - nezavisno od broja stanica |   |
| 2.3.     | Sistem za jednosmjerno pozivanje osoba | 500 | 100 | po sistemu nezavisno od broja stanica |   |
| 2.4.     | Satelitska mobilna stanica | 500 | 100 | Po stanici |   |
| 2.5.     | Mobilne mreže u GSM opsegu i PAMR mreže utvrđuju se posebnim pravilima. |   |
| **3.** | **VAZDUHOPLOVNA, POMORSKA SLUŽBA I SLUŽBE RADIODETERMINACIJE I RADIONAVIGACIJE** |   |
| 3.1.   . | Radio stanica na letilici i plovilu | 50 | 50 | Po stanici |   |
| 3.2.     | Vazduhoplovna zemaljska i obalna stanica | 100 | 50 | Po stanici |   |
| **4.** | **RADIO DIFUZNA SLUŽBA - RADIO TELEVIZIJA  (Dozvola za zemaljsko emitovanje)** |   |
| 4.1.     | FM Radio difuzne stanice - Prema broju servisiranih stanovnika |   |
| ≤ 10.000 stanovnika | 520 | Naknada za obradu zahtjeva se naplaćuje za svaku emisionu lokaciju fiksno u iznosu od 200KM   |   |
| od 10.001 do 25.000 stanovnika | 640 |   |
| od 25.001 do 50.000 stanovnika | 880 |   |
| od 50.001 do 100.000 stanovnika | 1.360 |   |
| od 100.001 do 300.000 stanovnika | 1.840 |   |
| od 300.001 do 600.000 stanovnika | 2.800 |   |
| od 600.001 do 800.000 stanovnika | 4.000 |   |
| od 800.001 do 1,000.000 stanovnika | 5.200 |   |
| od 1,000.001 do 2,000.000 stanovnika | 10.000 |   |
| od 2,000.001 do 3,000.000 stanovnika | 17.200 |   |
| preko 3,000.000 stanovnika | 29.200 |   |
| 4.2.     | TV radio difuzne stanice - Prema broju servisiranih stanovnika |   |
| ≤ 10.000 stanovnika | 640 | Naknada za obradu zahtjeva se naplaćuje za svaku emisionu lokaciju 200KM |   |
| od 10.001 do 25.000 stanovnika | 880 |   |
| od 25.001 do 50.000 stanovnika | 1.360 |   |
| od 50.001 do 100.000 stanovnika | 2.320 |   |
| od 100.001 do 300.000 stanovnika | 3.280 |   |
| od 300.001 do 600.000 stanovnika | 5.200 |   |
| od 600.001 do 800.000 stanovnika | 7.600 |   |
| od 800.001 do 1,000.000 stanovnika | 10.000 |   |
| od 1,000.001 do 2,000.000 stanovnika | 19.600 |   |
| od 2,000.001 do 3,000.000 stanovnika | 34.000 |   |
| preko 3,000.000 stanovnika | 58.000 |   |
| 4.3.     | AM radio difuzna stanica - Prema snazi nosioca [kW] |   |
| P<100 | 500 | 100 | Po svakoj emisionoj lokaciji |   |
| P≥100 | 1.000 | 100 | Po svakoj emisionoj lokaciji |   |
| **5.** | **RADIO AMATERSKA SLUŽBA** |   |   |
| **5.1.** | **Radio amaterska stanica -pojedinačni zahtjev** | **15** | **5** | **Iskazani iznos od 15 KM podrazumjeva plaćanja za pojedinačne zahtjeve i odnose se na 3 godine.** |   |
| **5.2.** | **Radio amaterska stanica - zahtjev asocijacije (saveza, udruge) radio amatera** | **0** | **0** | **Po zahtjevu** |   |
| **5.3.** | **HAREC** | **20** | **5** | **Po zahtjevu** |   |
| **5.4.** | **Radio amaterska stanica - strani radio amater** | **40** | **5** | **Po zahtjevu** |   |
|   |   |   |   |   |   |   |   |   |   |

 **GLAVA V** – POSEBNE ODREDBE U VEZI SA NAKNADAMA ZA DOZVOLE U OBLASTI ZEMALJSKOG EMITOVANJA

**Član 13.**

Dozvole za zemaljsko emitovanje za pokrivanje posebnih događaja

(1)    Obrada zahtjeva za izdavanje dozvole za pokrivanje posebnih događaja naplaćuje se jednokratno u iznosu od 200 KM

(2)    Naknada za ove dozvole obračunava se na sedmičnom nivou, sa minimalnim periodom obračuna od jedne (1) sedmice emitovanja po dozvoli.

(3)    Iznos naknada za ove vrste dozvola je 1500 KM sedmično.

**Član 14**

Dozvola za emitovanje tonskog sadržaja za drive-in kino

(1)    Obrada zahtjeva za izdavanje dozvole za emitovanje tonskog sadržaja za drive-in kino se naplaćuje jednokratno u iznosu od 100KM.

(2)    Iznos naknada za ove vrste dozvola je 350 KM godišnje.

**Član 15**

Prenos dozvole za emitovanje

Obrada zahtjeva za prenos dozvole se naplaćuje jednokratno u iznosu od 500 KM i 50% od godišnje naknade za dozvolu koja je predmet prenosa. Plaćanje ove naknade ne utiče na obavezu plaćanja redovne naknade za održavanje dozvole koja je predmet prenosa.

**GLAVA VI** – OPŠTE ODREDBE U VEZI PLAĆANJA NAKNADA

**Član 16**

Opšte upute za plaćanje naknada i način plaćanja

(1)    Iznosi godišnjih naknada za održavanje dozvole koji ne prelaze 10.000 KM plaćaju se odjednom.

(2)    Iznosi koji prelaze 10.000 KM plaćaju se u ratama i to:

a)      od 10.000,10 KM  do 30.000,00 KM plaćaju se u dvije jednake mjesečne rate;

b)      od 30.000,10 KM  do 50.000,00 KM plaćaju se u tri jednake mjesečne rate;

c)      više od 50.000,00 KM plaćaju se u četri jednake mjesečne rate.

(3)    Plaćanje će se obavljati u skladu sa uputstvima koja će biti data u svakoj fakturi i u obliku bankovnog transfera.

DIO TREĆI  – PRELAZNE I ZAVRŠNE ODREDBE

**Član 17**

Stupanje na snagu

Pravilo stupa na snagu 8 dana od objavljivanja u "Službenom glasniku BiH" a primjenjivat će se od 1. januara 2006. godine.

**Član 18**

Prelazne odredbe

Danom primjene ovog Pravila prestaje da važi Pravilo 19/2003 Naknada za dozvolu za opće radiokomunikaciju ("Sl. glasnik BiH", broj  3/04) i Pravilo 03/1999 Naknada za dozvole za emitovanje ("Sl. glasnik BiH", broj 27/03).

Broj: 01-02-3998-1/05
Sarajevo, 16.septembar 2005. godine

Potpredsjedavajući Vijeća  Agencije
Mahir Hadžiahmetović